ইন্টারন্যাশনাল বুক অফ রের্কডসে পূর্ব বর্ধমানের খুদে শেখ আনাস

পূর্ব বর্ধমান: ইন্টারন্যাশানাল বুক অফ রেকর্ডস (International Book of Records) ২০২৫ এ জ্বলজ্বল করছে পূর্ব বর্ধমান (East Burdwan) জেলার খণ্ডঘোষ ব্লকের কৈশোর গ্রামের এক খুদের নাম। মাত্র ২ বছর ২ মাসের শিশু শেখ আনাসের কীর্তি দেখে মুগ্ধ সকলে। ছবি দেখেই এই খুদে গড়গড় করে বলে দিচ্ছে জীব-জন্তু, পশুপাখি, ফুল-ফল থেকে শরীরের বিভিন্ন অঙ্গ-প্রতঙ্গের নাম। এমনকি ২০টি ছড়া ঝড়ের গতিতে বলে দিচ্ছে শিশু। যা দেখে চোখ ছানাবড়া হয়েছে খুদের অভিভাবক থেকে গ্রামের মানুষদের।

পূর্ব বর্ধমান জেলার খণ্ডঘোষ ব্লকের কৈশোর গ্রামে বাড়ি শেখ আনাসের। শেখ আনাসের বাবা শেখ মোহাম্মদ কলিমুদ্দিন পেশায় একজন হোমিওপ্যাথি চিকিৎসক। মা আয়েশা খাতুন গৃহবধূ। এত অল্প বয়সে এতকিছু বিষয় শিখল কী করে আনাস? খুদের বাবা জানালেন, মাত্র ১ বছর ৬ মাস বয়স থেকেই ছেলে তাঁর মায়ের কাছে বাড়িতেই অনুশীলন করতেন। কোনও বিষয় তাকে একবার বলে দিলেই তা মনে থাকে আনাসের। আর এই ছোট্ট খুদেই ইন্টারন্যাশনাল বুক অব রেকর্ডস এ নাম তুলে নজির গড়ল।

আরও পড়ুন: দক্ষিণবঙ্গে বৃষ্টির হলুদ সতর্কতা, উত্তরে কমছে দুর্যোগ

তাঁর বাবা আরও জানিয়েছেন, আনাস ছোট থেকেই সমস্ত ফুল-ফল, জীবজন্তুর ছবি দেখে চিহ্নিত করে ফেলে এবং ইংরেজিতে নাম ও মানে বলে দিতে পারে। একটুও ভুল হয় না তাঁর। ২০টি ছড়া ঝড়ের গতিতে বলে দিতে পারে। খুদে ইন্টারন্যাশনাল বুক অফ রেকর্ডস এ নাম তুলে নজির গড়ায় খুশির হাওয়া গোটা এলাকায়। এত কম বয়সে খুদের এত বড় সাফল্যে মুখে হাসি ফুটেছে সকলের।

দেখুন অন্য খবর